CELEX: C2005/093/67
Language: lt
Date: 2005-04-16 00:00:00
Title: Byla T-47/05 Pilar Ange Serrano ir kitų asmenų 2005 m. sausio 31 d. pareikštas ieškinys Europos Parlamentui

16.4.2005   
            
            
               LT
            
            
               Europos Sąjungos oficialusis leidinys
            
            
               C 93/36
            
         Pilar Ange Serrano ir kitų asmenų 2005 m. sausio 31 d. pareikštas ieškinys Europos Parlamentui
   (Byla T-47/05)
   (2005/C 93/67)
   Proceso kalba: prancūzų
   2005 m. sausio 31 d. Europos Bendrijų Pirmosios instancijos teisme buvo pareikštas Pilar Ange Serrano, gyvenančios Liuksemburge, Jean-Marie Bras, gyvenančio Liuksemburge, Dominiek Decoutere, gyvenančio Wolwelange (Liuksemburgas), Armin Hau, gyvenančio Liuksemburge, Adolfo Orcajo Teresa, gyvenančio Briuselyje, ir Francisco Javier Solana Ramos, gyvenančio Woluwe-Saint-Lambert (Belgija), atstovaujamų advokato Eric Boigelot, ieškinys Europos Parlamentui.
   Ieškovai Pirmosios instancijos teismo prašo:
   
               —
            
            
               panaikinti sprendimą dėl ieškovų priskyrimo naujam lygiui, apie kurį jiems buvo pranešta Personalo generalinio direktoriaus laišku, kuriame nebuvo nei datos nei jo parašo;
            
         
               —
            
            
               panaikinti visus vėliau priimtus ir (arba) su šiuo sprendimu susijusius aktus, net priimtus po to, kai buvo pareikštas šis ieškinys;
            
         
               —
            
            
               priteisti iš Europos Parlamento kiekvienam ieškovui ex aequo et bono60 000 EUR apskaičiuotų nuostolių ir delspinigių, paliekant galimybę juos padidinti ir (arba) sumažinant proceso metu.
            
         
               —
            
            
               bet kuriuo atveju priteisti iš atsakovo bylinėjimosi išlaidas.
            
         Ieškinio pagrindai ir pagrindiniai argumentai
   Visi ieškovai yra Europos Parlamento pareigūnai, laimėję paskyrimo į aukštesnę kategoriją (iš D kategorijos į C kategoriją arba iš C kategorijos į B kategoriją) konkursus prieš naujųjų nuostatų įsigaliojimą 2004 m. gegužės 1 d. Jie tvirtina, kad jų priskyrimas naujam lygiui pagal naujuosius nuostatus jiems yra mažiau palankus nei tas, kuris būtų buvęs, jei jie nebūtų laimėję šių konkursų.
   Grįsdami savo ieškinį, ieškovai visų pirma pateikia prieštaravimą dėl Reglamento 723/2004 (1) dėl Nuostatų pakeitimo teisėtumo, grindžiamą tariamu pareigos motyvuoti, teisinio tikrumo, teisėtų lūkesčių, proporcingumo ir vienodo požiūrio principų pažeidimu. Jie taip pat tvirtina, kad priimdamas ginčijamus sprendimus Europos Parlamentas nesilaikė nei rūpinimosi pareigūnų interesais pareigos nei gero administravimo principo.
   
      (1)  2004 m. kovo 22 d. Tarybos reglamentas (EB, Euratomas) Nr. 723/2004, iš dalies pakeičiantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, OL L 124, 2004 4 27, p. 1.